VÍS verður einn af bakhjörlum Snæfells næstu þrjú árin „ VÍS verður einn af aðalbakhjörlum körfuknattleiksdeildar Snæfells næstu þrjú árin og er markmið samningsins að styðja við Snæfell í íþrótta - og uppeldishlutverki sínu . Snæfell vinnur með VÍS að forvörnum og skal vera til fyrirmyndar á því sviði , “ segir í tilkynningu frá tryggingafélaginu . Sigrún Ragna Ólafsdóttir forstjóri VÍS og Gunnar Svanlaugsson formaður stjórnar meistaraflokka Snæfells í körfuknattleik rituðu undir samninginn nýverið . „ Við erum ekki bara hæstánægð með að fá þennan öfluga bakhjarl til liðs við okkur , heldur er það líka heiður að fá að starfa með VÍS að forvörnum . Félagið er fremst á sínu sviði rétt eins og við viljum vera , “ segir Gunnar . Sigrún Ragna leggur líka áherslu á forvarnargildi samstarfsins . „ Ég er mjög glöð yfir að VÍS leggi sitt lóð á vogarskálarnar svo efla megi íþrótta - og forvarnarstarf sem víðast . VÍS er með þéttriðið þjónustunet um land allt og við leggjum metnað okkar í að hlúa að íþrótta - og menningarstarfi eftir því sem aðstæður leyfa hverju sinni . Nú hvet ég Hólmara til að sína enn betur stuðning sinn við liðin í verki og fylla íþróttahöllina á hverjum leik . Áfram Snæfell , “ segir Sigrún Ragna .